पाएं अपने शहर की ताज़ा ख़बरें और फ्री ई-पेपरडाउनलोड करें
बायसी पंचायत में एनएच 106 से वार्ड-12 तारानंद यादव टोला होते हुए तीनटोलिया, मुस्लिम टोला तक सड़क निर्माण का शिलान्यास होने के बाद अब तक सड़क का निर्माण नहीं होने से लोगों को जर्जर एवं टूटी-फूटी सड़क से गुजरने की मजबूरी कायम है। सड़क की जर्जर स्थिति से लोग परेशान हैं। बरसात के दिनों में लोगों को जान जोखिम में डालकर इस सड़क से चलना पड़ता है। सड़क में जगह-जगह बने गड्ढे व उबड़-खाबड़ सड़क इसकी जर्जरता को खुद बयां करती है। सड़क जर्जर होने के कारण दोपहिया व छोटे वाहन चालकों को तो भारी परेशानी का सामना करना पड़ता है। इसके चलते हादसे का डर भी बना रहता है। बरसात के दिनों में तो इस सड़क की हालत और भी नारकीय हो जाती है। जगह-जगह टूटी सड़क पूरी तरह कीचड़मय हो जाती है, जिससे होकर निकला राहगीरों को मुश्किल हो जाता है। अब तो हालत यह है कि भाड़े के वाहन भी इस मार्ग से जाने को कतराते हैं। इस सड़क से होकर लोग सफर करने में डरते हैं। पता नहीं कब हादसा हो जाए। इसका डर सालता रहता है। स्थानीय मुखिया लाजवंती रूपम, वार्ड-12 निवासी प्रो. शिवनंदन यादव, तारानंद यादव, बेचन यादव, विद्यानंद यादव, गणपति स्वर्णकार समेत अन्य ग्रामीणों ने बताया कि पथ प्रमंडल सुपौल के अंतर्गत स्वीकृत इस सड़क का शिलान्यास 22 सितंबर 2020 को ही मुख्यमंत्री नीतीश कुमार द्वारा कलेक्ट्रेट से वीडियो कांफ्रेंसिंग के जरिए किया गया था, लेकिन कई माह बीतने के बाद भी इस सड़क का निर्माण नहीं होने से हजारों की आबादी को सफर में खासी कठिनाई हो रही है। ग्रामीणों ने अधिकारियों व क्षेत्रीय विधायक से अविलम्ब इस सड़क के निर्माण की मांग की है। ताकि राहगीरों को मुसीबत नहीं झेलने पड़े।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn